CELEX: 32015D1224(01)
Language: hr
Date: 2015-12-14 00:00:00
Title: Odluka Predsjedništva Europskog parlamenta od 14. prosinca 2015. o izmjeni Provedbenih mjera Statuta zastupnika u Europskom parlamentu

24.12.2015   
            
            
               HR
            
            
               Službeni list Europske unije
            
            
               C 435/6
            
         ODLUKA PREDSJEDNIŠTVA EUROPSKOG PARLAMENTA
   od 14. prosinca 2015.
   o izmjeni Provedbenih mjera Statuta zastupnika u Europskom parlamentu
   (2015/C 435/03)
   PREDSJEDNIŠTVO EUROPSKOG PARLAMENTA,
   uzimajući u obzir Ugovor o funkcioniranju Europske unije, a posebno njegov članak 223. stavak 2.,
   uzimajući u obzir Statut zastupnika u Europskom parlamentu (1),
   uzimajući u obzir članke 10. i 25. Poslovnika Europskog parlamenta,
   budući da:
   
               (1)
            
            
               U skladu s člankom 69. stavkom 2. Provedbenih mjera Statuta zastupnika u Europskom parlamentu (2) („Provedbene mjere”), maksimalan iznos troškova parlamentarne pomoći koji se u skladu s člankom 33. stavkom 4. tih mjera može isplatiti u odnosu na osobne suradnike indeksira se godišnje, ako je to potrebno, na temelju podataka definiranih u skladu s člankom 65. Pravilnika o osoblju za dužnosnike Europske unije donesenog Uredbom Vijeća (EEZ, Euratom, EZUČ) br. 259/68 (3).
            
         
               (2)
            
            
               Komisija je, u skladu s tim, odredila stopu prilagodbe za 2015. u visini od 2,4 %. Sukladno tomu, maksimalan mjesečni iznos troškova parlamentarne pomoći trebalo bi povećati na 21 892 EUR, s učinkom od 1. srpnja 2015. U svjetlu Odluke Predsjedništva od 26. listopada 2015. (4) taj bi se iznos trebao povećati na 23 392 EUR s učinkom od 1. siječnja 2016..
            
         DONIJELO JE OVU ODLUKU:
   Članak 1.
   U članku 33. Provedbenih mjera stavak 4. zamjenjuje se sljedećim:
   
      „4.   U razdoblju od 1. srpnja 2015. do 31. prosinca 2015. maksimalan mjesečni iznos koji se isplaćuje za sve osobne suradnike iz članka 34. iznosi 21 892 EUR. Od 1. siječnja 2016. ta svota iznosi 23 392 EUR.”
   
   Članak 2.
   1.   Ova Odluka stupa na snagu sljedećeg dana od dana objave u Službenom listu Europske unije.
   2.   Ova se Odluka primjenjuje od 1. srpnja 2015.
   
      (1)  Odluka 2005/684/EZ, Euratom Europskog parlamenta od 28. rujna 2005. o donošenju Statuta zastupnika u Europskom parlamentu (SL L 262, 7.10.2005., str. 1.)
   
      (2)  Odluka Predsjedništva Europskog parlamenta od 19. svibnja i 9. srpnja 2008. o Provedbenim mjerama Statuta zastupnika u Europskom parlamentu (SL C 159, 13.7.2009., str. 1.)
   
      (3)  SL L 56 od 4.3.1968, str. 1.
   
   
      (4)  Odluka Predsjedništva Europskog parlamenta od 26. listopada 2015. o izmjeni Provedbenih mjera Statuta zastupnika u Europskom parlamentu (SL C 397, 28.11.2015., str. 2.)